Вирус 2017 йылдың 27 июнендә M.E.Doc программаһына яңыртыу менән бергә тарала. M.E.Doc программаһы Украинала бухгалтер отчетлылығын тапшырыу өсөн киң файҙаланыла, мәғлүмәт хәүефһеҙлеге белгестәре мәғлүмәттәренә ярашлы, фирманың вирус йоҡтороу мәленә 400 меңләп клиенты була, был ил ойошмаларының 90 проценты самаһын тәшкил итә. Күрәһең, яңыртыуҙар серверының ныҡлығына зыян килгән булғандыр, һәм ул зарарлы программаны тарата башлаусы итеп ҡулланылған. 2017 йылдың 18 майында ла ошоға оҡшаш зарарланыу күҙәтелә, ул саҡта M.E.Doc программаһының таратылыусы ҡушымтаһы шифрлаусы-шантажлаусы XData менән зарарланған була.